ऑफिस के चक्करों के बाद भी नहीं लगी हाई सिक्योरिटी नंबर प्लेट
हाईसिक्योरिटीनंबर प्लेट के मामले मंे लगातार लोगों को समस्या का सामना करना पड़ रहा है। लोग नंबर प्लेट को लेकर डीसी, एसडीएम आरटीए दफ्तर का चक्कर लगाए रहे हैं, इसके बावजूद उनकी मदद नहीं की जा रही। हैरानी की बात यह है कि लोगों को उनकी नंबर प्लेट दिए जाने के बदले उन्हें नंबर प्लेट बनाने वाली कंपनी द्वारा परेशानी किया जा रहा है। एक ऐसा ही मामला वीरवार को सामने आया जिसमें नंबर प्लेट के लिए पहले तीन महीने नंबर प्लेट के ऑफिस का चक्कर लगवाया और बाद में उसका नंबर प्लेट उन्हें नहीं दिया गया। सेक्टर 2 के रिटायर्ड चीफ इंजीनियर कृष्ण बंसल ने बताया कि उन्होंने दो कार के हाई सिक्योरिटी नंबर प्लेट के लिए आवेदन अप्रैल में दिया था। जो कि अभी तक नहीं बना है। यह हाल सिर्फ बंसल का ही नहीं बल्कि उनके जैसे कई आवेदकों का है जिन्हें अभी तक नंबर प्लेट नहीं मिल सका है। बंसल ने बताया कि वह नंबर प्लेट को लेकर कई बार सेक्टर 1 के डीसी, एसडीएम ऑफिस सेक्टर 5 स्थित हाई सिक्योरिटी नंबर प्लेट ऑफिस आरटीए ऑफिस का कई बार चक्कर लगा चुके हैं। उन्हें हर बार अधिकारियों द्वारा जल्द से जल्द हाई सिक्योरिटी नंबर प्लेट लगाए जाने का सिर्फ आश्वासन अभी तक दिया जा रहा है लेकिन अभी तक उन्हें नंबर प्लेट नहीं दिया गया। हाईसिक्योरिटी नंबर प्लेट के आवेदन के 8 महीने बाद भी अभी तक उन्हे उनका नंबर प्लेट नहीं दिया गया। उन्होने कहा कि जिला प्रशासन को कम से कम लोगों को हाई सिक्योिरटी नंबर प्लेट के लिए लोगों को प्रॉपर सुविधा उपलब्ध करवानी चाहिए ताकि लोग परेशान नहीं हो। इसके लिए वह डीसी, एसडीएम आरटीए को कई बार लिखित तौर पर शिकायत दे चूके हैं लेकिन कार्रवाई अभी तक उनकी ओर से नहीं किया गया है। दरअसल हाईसिक्योरिटी नंबर प्लेट बनाने के लिए सरकरा द्वारा लिंक उत्सव कंपनी को काम दिया गया है। उसके द्वारा ही पूरे राज्य में नंबर प्लेट का काम किया जा रहा है।
इससे पहले भी फर्जी स्लिप जारी करने फर्जी लेजर नंबर जारी करने एवं एक का हाई सिक्योरिटी नंबर प्लेट दूसरे को जारी करने के मामले में पंचकूला कालका में कुल 5 लोगों के खिलाफ मामला दर्ज किया गया था और उनकी गिरफ्तारी भी हुई थी। इसके बावजूद भी प्रशासन नंबर प्लेट बनाने वाली कंपनी पर कड़े कदम नहीं उठाए।
सेक्टर-19 के अभिषेक ने बताया कि उसने 6 महीने पहले जुलाई में हाईसिक्योरिटी नंबर प्लेट के लिए आवेदन दिया था। हैरानी की बात यह है कि 6 महीने बाद भी उन्हें अभी तक उनकी नंबर प्लेट नहीं मिल पाया। वह कई बार आरटीए, नंबर प्लेट बनाने वाली कंपनी की ऑफिस एसडीएम ऑफिस का चक्कर लगा चुके हैं, लेकिन कोई हल नहीं हो पा रहा है।
bho_Deva hin_Deva hin_Deva hin_Deva